b'\n_START_ARTICLE_\nHarry Shearer\n_START_SECTION_\nUra\n_START_PARAGRAPH_\nH\xc3\xa4n aloitti uransa lapsin\xc3\xa4yttelij\xc3\xa4n\xc3\xa4 1950-luvun elokuvissa ja televisiosarjoissa. Shearer n\xc3\xa4ytteli my\xc3\xb6s Eddie Haskellia televisiosarjan Leave It to Beaver pilottijaksossa. Shearer on luultavasti parhaiten tunnettu \xc3\xa4\xc3\xa4nirooleistaan piirretyss\xc3\xa4 televisiosarjassa Simpsonit. H\xc3\xa4n \xc3\xa4\xc3\xa4nin\xc3\xa4yttelee muun muassa johtaja Burnsia, Waylon Smithersi\xc3\xa4, Ned Flandersia, pastori Lovejoyta, Kent Brockmania, tohtori Hibberti\xc3\xa4, rehtori Skinneri\xc3\xa4, Ottoa ja useita muitakin hahmoja. Shearer on itse k\xc3\xa4sikirjoittanut yhden Simpsonien jakson, vuonna 2016 esitetyn 28. tuotantokauden jakson \xe2\x80\x9dValeuutisankkuri\xe2\x80\x9d, jonka p\xc3\xa4\xc3\xa4osassa oli h\xc3\xa4nen hahmonsa Kent Brockman. H\xc3\xa4net n\xc3\xa4htiin elokuvassa Godzilla, kuten my\xc3\xb6s Hank Azaria ja Nancy Cartwright, jotka ovat my\xc3\xb6s Simpsonien \xc3\xa4\xc3\xa4nin\xc3\xa4yttelij\xc3\xb6it\xc3\xa4._NEWLINE_Shearer on my\xc3\xb6s osaava muusikko ja lauluntekij\xc3\xa4. T\xc3\xa4ll\xc3\xa4 saralla h\xc3\xa4n on kunnostautunut muun muassa esiintym\xc3\xa4ll\xc3\xa4 kulttielokuvassa Hei me rokataan! ja sen pohjalta perustetussa parodisessa rockyhtyeess\xc3\xa4 Spinal Tapissa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nShearerin vanhemmat olivat a\xc5\xa1kenasijuutalaisia siirtolaisia. H\xc3\xa4n ollut naimisissa laulaja Judith Owenin kanssa vuodesta 1993 l\xc3\xa4htien.'